Skagaliðið hélt í gær til Finnlands og leikur annað kvöld , fimmtudagskvöld , fyrri leik sinn gegn Honka Espoo FC í Evrópubikarkeppninni . Leikurinn fer fram í Espoo sem er ein af útbæjum höfuðborgarinnar Helsinki . Skagamenn ná ekki að tefla fram sínu allra sterkasta í Finnlandi , þar sem að þeir Stefán Þórðarson og Igor Bilokapic eru báðir meiddir og fóru því ekki með til Finnlands . Skagamenn vita lítið um styrkleika Honka , en liðið bar sigur úr býtum í síðustu umferð finnsku deildarinnar . Honka lék á útivelli gegn Tampere og sigraði 2 : 1 .